

**ΕΡΩΤΗΜΑΤΟΛΟΓΙΟ   
ΥΠΗΡΕΣΙΕΣ ΠΟΛΥΜΕΣΙΚΗΣ ΠΛΗΡΟΦΟΡΗΣΗΣ ΚΑΙ ΚΑΤΑΛΟΓΟΥ (09)**

**Οδηγίες συμπλήρωσης**

Δεκέμβριος 2016

Περιεχόμενα

[Εισαγωγή 3](#_Toc446081610)

[Υπόχρεοι προς συμπλήρωση: 3](#_Toc446081611)

[Ορισμοί και διευκρινίσεις 4](#_Toc446081612)

[Οδηγίες συμπλήρωσης 4](#_Toc446081613)

# Εισαγωγή

Αναφέρεται στο ερωτηματολόγιο:

**09 Υπηρεσίες πολυμεσικής**

Αποσκοπεί στη συγκέντρωση στοιχείων για την κίνηση και τα έσοδα των υπηρεσιών πολυμεσικής πληροφόρησης καθώς και των υπηρεσιών καταλόγου στην εγχώρια αγορά. Απαρτίζεται από μία ενότητα

Απαρτίζεται από δύο ενότητες:

* Στην πρώτη ενότητα κάθε πάροχος τέτοιων υπηρεσιών καταγράφει την κίνηση, τα έσοδα του καθώς και αυτά του παρόχου δικτύου για τη διάθεση των υπηρεσιών. Οι υπηρεσίες έχουν ταξινομηθεί σε 6 κατηγορίες εκ των οποίων 5 αφορούν συγκεκριμένες αριθμοσειρές και μια τις υπόλοιπες.
* Στη δεύτερη ενότητα ο πάροχος αυτών των υπηρεσιών καλείται να κατανείμει ανά πάροχο δικτύου όλα τα έσοδα που κατέβαλλε καθώς και αυτά που προσπόρισε από την παροχή της υπηρεσίας.

Υποβάλλεται μία φορά το χρόνο, σύμφωνα με το χρονοδιάγραμμα υποβολής που αναρτάται στο δικτυακό τόπο της ΕΕΤΤ.

# Υπόχρεοι προς συμπλήρωση:

Όλοι οι πάροχοι οι οποίοι:

(α) έχουν συνολικό, ετήσιο κύκλο εργασιών από αδειοδοτημένες υπηρεσίες που υπερβαίνει τις €150,000

(β) δραστηριοποιούνται στην αγορά παροχής υπηρεσιών πολυμεσικής πληροφόρησης ή στην αγορά παροχής υπηρεσιών πληροφοριών καταλόγου.

Προσοχή:

Επιχειρήσεις που δραστηριοποιούνται στην αγορά και ως πάροχοι υπηρεσιών δικτύου και ως πάροχοι υπηρεσιών πολυμεσικής πληροφόρησης ή πληροφοριών καταλόγου, θα πρέπει να απαντήσουν το ερωτηματολόγιο, επικεντρωνόμενοι μόνο στη δραστηριότητα τους ως πάροχοι υπηρεσιών πολυμεσικής πληροφόρησης ή πληροφοριών καταλόγου.

Το ερωτηματολόγιο θα πρέπει να συμπληρώνεται **μόνο από επιχειρήσεις που λαμβάνουν μη γεωγραφικούς αριθμούς πρωτογενώς** **από την ΕΕΤΤ**. Αυτό σημαίνει ότι:

(1) Επιχειρήσεις που λαμβάνουν μη γεωγραφικούς αριθμούς για την παροχή υπηρεσιών πολυμεσικής πληροφόρησης ή πληροφοριών καταλόγου δευτερογενώς από άλλους παρόχους δεν υποχρεούνται στην παροχή στοιχείων για τους αριθμούς αυτούς.

(2) Επιχειρήσεις που λαμβάνουν πρωτογενώς από την ΕΕΤΤ μη γεωγραφικούς αριθμούς για την παροχή υπηρεσιών πολυμεσικής πληροφόρησης ή πληροφοριών καταλόγου και τους παρέχουν δευτερογενούς σε άλλες επιχειρήσεις, θα πρέπει να συμπεριλάβουν στα ερωτηματολόγια που υποβάλλουν και στοιχεία (κίνηση, έσοδα κλπ) που σχετίζονται με τους δευτερογενώς εκχωρηθέντες αριθμούς. Στην περίπτωση αυτή, **δεν θα πρέπει** να αφαιρεθούν από τα έσοδα τα ποσά που αποδίδονται στις επιχειρήσεις στις οποίες έχουν εκχωρηθεί αριθμοί δευτερογενώς.

# Ορισμοί και διευκρινίσεις

Όλες οι αριθμοσειρές καταγράφονται με το ενδεικτικό πρόθεμα τους.

Η κίνηση που καταγράφεται αφορά στην τιμολογηθείσα. Μπορεί να εκφράζεται σε λεπτά ομιλίας, σε κλήσεις ή και σε μηνύματα, ανάλογα με τον τρόπο τιμολόγησης.

# Οδηγίες συμπλήρωσης

* Στην πρώτη ενότητα κάθε πάροχος καταγράφει την τιμολογηθείσα κίνηση (όγκος πωλήσεων) σε λεπτά ομιλίας, μηνύματα ή κλήσεις ανάλογα με την υπηρεσία αναφοράς. Επίσης καταγράφει το έσοδο που συγκέντρωσε ο ίδιος και ο πάροχος δικτύου σε ευρώ.
* Εφόσον κάποια αριθμοσειρά που αφορά υπηρεσία πολυμεσικής πληροφόρησης ή καταλόγου, δεν αναφέρεται με το πρόθεμα της στις πρώτες πέντε κατηγορίες, τότε τα σχετικά μεγέθη για αυτήν την υπηρεσία πρέπει να συμπληρωθούν στην έκτη κατηγορία (Λοιπές Υπηρεσίες). Η ενέργεια αυτή πρέπει να υλοποιηθεί για κάθε τέτοια υπηρεσία.
* Στη δεύτερη ενότητα το ενδιαφέρον εστιάζεται αποκλειστικά στα έσοδα των υπηρεσιών και πως κατανέμονται μεταξύ κάθε παρόχου υπηρεσίας και δικτύου.
* Τα έσοδα που καταγράφονται (όπου ζητούνται, και στις δύο ενότητες) αφορούν στη σχέση παρόχου δικτύου και παρόχου υπηρεσίας. Δεν ζητούνται λιανικά έσοδα, δεδομένου ότι αυτά καταγράφονται ήδη στα ερωτηματολόγια σταθερών ή κινητών δικτύων.
* Όλα τα μεγέθη εσόδων καταγράφονται σε Ευρώ.
* Όλα τα ζητούμενα στοιχεία (κίνηση, έσοδα) είναι ανεξάρτητα του τύπου δικτύου (σταθερής ή κινητής).